b'\n_START_ARTICLE_\nVitja Rode\n_START_SECTION_\n\xc5\xbdivljenjepis\n_START_PARAGRAPH_\nRodil se je v Mariboru. Osnovno \xc5\xa1olo in pet razredov klasi\xc4\x8dne gimnazije je obiskoval v Mariboru. Leta 1941 je bil skupaj z dru\xc5\xbeino izseljen v Srbijo. Gimnazijo je nadaljeval v Ni\xc5\xa1u. Od leta 1942 je sodeloval v narodnoosvobodilnem boju._NEWLINE_Leta 1945 se je vrnil v Slovenijo in se kot izredni \xc5\xa1tudent vpisal na ekonomsko in pravno fakulteto Univerze v Ljubljani. Leta 1950 se je kot redni \xc5\xa1tudent vpisal na fakulteto za elektrotehniko Univerze v Ljubljani. Po kon\xc4\x8danem \xc5\xa1tudiju se je kot in\xc5\xbeenir v razvoju zaposlil v industriji._NEWLINE_Vitja Rode leta 1968 postal direktor Dravskih elektrarn. V Elektrogospodarstvu Slovenije je delal do leta 1971.\n_START_SECTION_\nDru\xc5\xbebeno delovanje\n_START_PARAGRAPH_\nPo osvoboditvi je deloval kot aktivist na avstrijskem Koro\xc5\xa1kem._NEWLINE_V letih 1972 - 1973 je bil podpredsednik, leta 1974 pa je postal predsednik skup\xc5\xa1\xc4\x8dine ob\xc4\x8dine Maribor. Dol\xc5\xbenost je opravljal do leta 1978. Od leta 1978 do leta 1980 je bil podpredsednik Izvr\xc5\xa1nega sveta SR Slovenije._NEWLINE_Od leta 1980 do upokojitve leta 1987 je bil direktor Tovarne avtomobilov in motorjev Maribor._NEWLINE_Aktivno deluje v Zvezi zdru\xc5\xbeenj borcev NOB. Vodil je projektni team za izgradnjo Koro\xc5\xa1kega mostu na zahodni obvoznici v Mariboru. V obdobju 1981-1984 je deloval kot predsednik Mariborskega \xc5\xa1portnega dru\xc5\xa1tva Branik._NEWLINE_Leta 1994 je postal \xc4\x8dlan mestnega sveta Mestne ob\xc4\x8dine Maribor._NEWLINE_Leta 1985 je za svoje zasluge prejel Zlati grb mesta Maribor. Leta 1987 je kot direktor Tovarne avtomobilov in motorjev prejel nagrado Gospodarske zbornice Slovenije za izjemne gospodarske in podjetni\xc5\xa1ke dose\xc5\xbeke.'